text: 13. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 27473/6720 της 10/18 Ιουλ. 1958 Περί τρόπου επανεξαγωγής εμπορευμάτων κομιζομένων σιδηροδρομικώς. Έχοντες υπ’ όψει: α)τας διατάξεις του Α.Ν. 1960/ 39 και του Ν.Δ. 480/47 «περί συστάσεως Διοικήσεως Εξωτερικού Εμπορίου» και 2)την υπ’ αριθ. 14100/14.4.1956 απόφασιν ημών «περί μεταφορτώσεως, επανεξαγωγής κλπ. εμπορευμάτων εν γένει», τροποποιηθείσαν και συμπληρωθείσαν μεταγενεστέρως δια των υπ’ αριθ. 28300/16.7.1956 και 35600/10.9.1956 αποφάσεων ημών. Λαβόντες υπ’ όψει το υπ’ αριθ. 493296/ 15.11.1957 έγγραφον της Τραπέζης της Ελλάδος και το συνημμένον αυτώ εν αντιγράφω υπ’ αριθ. 181255/1957 τοιούτον των Σιδηροδρόμων Ελληνικού Κράτους, περί τροποποιήσεως και συμπληρώσεως των ανωτέρω υπ’ αριθ. 14100, 28300 και 35600 αποφάσεων ημών, όσον αφορά τον τρόπον της επανεξαγωγής εις τους αποστολείς οίκους του εξωτερικού εμπορευμάτων κομισθέντων εν Ελλάδι σιδηροδρομικώς και μη παραληφθέντων δι’ οιονδήποτε λόγον υπό των επ’ ονόματι των οποίων απεστάλησαν ταύτα εντάυθα ενδιαφερομένων εισαγωγέων, αποφασίζομεν: 1)Τροποποιούντες και συμπληρούντες τας ανωτέρω υπ’ αριθ. 14100/1956, 28300/1956 και 35600/ 1956 αποφάσεις, ορίζομεν ότι, όπου βάσει των αποφάσεων τούτων απαιτείται άδεια της Τραπέζης της Ελλάδος δια την επανεξαγωγήν εμπορευμάτων εις την αλλοδαπήν Σελ. 364,02 140-54   και εις παραλαβήν του ιδίου οίκου του εξωτερικού, παρ’ ου απεστάλησαν ταύτα σιδηροδρομικώς και τα οποία δεν παρελήφθησαν δι’ οιονδήποτε λόγον υπό των ενδιαφερομένων εν Ελλάδι εισαγωγέων δια τους οποίους προωρίζοντο, εγκρίνομεν όπως η επανεξαγωγή των τοιούτων εμπορευμάτων εις την ιδίαν χώραν εξ ης εκομίσθησαν και εις παραλαβήν του ιδίου αποστολέως τούτων οίκου του εξωτερικού, ενεργείται υπό της αρμοδίας υπηρεσίας των Σιδηροδρόμων του Ελληνικού Κράτους, εφ’ όσον ταύτα έχουσι κομισθή σιδηροδρομικώς, άνευ της απαιτουμένης κατά τας ως άνω αποφάσεις ημών ειδικής εν εκάστη περιπτώσει αδείας της Τραπέζης της Ελλάδος και άνευ εξετάσεως υπό της εν λόγω υπηρεσίας των Σ.Ε.Κ, εάν δια τα ούτω παρ’ αυτής δυνάμει της παρούσης επανεξαγόμενα εμπορεύματα εχορηγήθη ή ου συνάλλαγμα δια τον διακανονισμόν της αξίας των. 2)Αι δυνάμει της παρούσης επανεξαγωγαί θα ενεργώνται εφ’ όσον: α)Πρόκειται περί εμπορευμάτων κομισθέντων ενταύθα σιδηροδρομικώς. β)Ειδοποιήθησαν υπό των Σ.Ε.Κ. οι εισαγωγείς επ’ ονόματι των οποίων αφίχθησαν τα εμπορεύματα, εγγράφως κατ’ επανάληψιν και δη και δια συστημένων εγγράφων τούτων, ούτοι δε ηρνήθησαν την παραλαβήν των δι’ οιονδήποτε λόγον ή ουδόλως ενεφανίσθησαν εις την αρμοδίαν υπηρεσίαν των Σ.Ε.Κ. δια την τοιαύτην των εμπορευμάτων παραλαβήν κλπ. και γ)Κατέχεται υπό της αρμοδίας υπηρεσίας των Σ.Ε.Κ. επιστολή του αποστείλαντος εν εκάστη περιπτώσει το εμπόρευμα οίκου του εξωτερικού, δι’ ης ούτος ζητεί την επιστροφήν εις αυτόν τούτου. Όσον αφορά τα έξοδα τα δημιουργηθέντα εν Ελλάδι εις βάρος των επανεξαγομένων εμπορευμάτων, ως και τα έξοδα επανεξαγωγής των και λοιπά εν γένει τοιαύτα, ταύτα θα ρυθμίζωνται εν εκάστη περιπτώσει υπό της αρμοδίας Τελωνειακής Αρχής, ως ορίζεται υπό της υπ’ αριθ. 14100 αποφάσεως, εν συνεννοήσει μετά της αρμοδίας υπηρεσίας των Σ.Ε.Κ. 3)Δια τας ενεργουμένας επανεξαγωγάς εμπορευμάτων υπό των Σ.Ε.Κ., δυνάμει της παρούσης, ούτοι δέον όπως αμέσως ειδοποιώσιν εγγράφως περί τούτων την Τράπεζαν της Ελλάδος (Κεντρικόν Κατάστημα Υπηρεσίαν Εξαγωγών), αναφέροντες αυτή άπαντα τα σχετικά   στοιχεία   ( είδος,    ποιότητα    και   τυχόν αξίαν  30.Δ.α.13 Διαμετακόμιση του εμπορεύματος, χώραν προελεύσεως και τον αποστείλαντα οίκον χρονολογίαν αφίξεως και επανεξαγωγής του εμπορεύματος, ονοματεπώνυμον και διεύθυνσιν εισαγωγέως δι’ ον προωρίζοντο), ως και παν έτερον σχετικόν στοιχείον βάσει των οποίων θα ελέγχη αύτη αν δια τα τοιαύτα εμπορεύματα εχορηγήθη συνάλλαγμα και θα ενεργή τα δέοντα δια την επανεισαγωγήν τούτου υπό του ενδιαφερομένου μετά την επανεξαγωγήν του εμπορεύματος δι’ ο εχορηγήθη. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. 